Der var fredag kortspil på skemaet for syvende og ottende-klasserne på Dronninglund Skole. Eleverne skulle lære at spille bridge. - At spille bridge gør eleverne bedre til at koncentrere sig og skærper deres fokus i specielt dansk og matematik, siger skoleleder Claus Jørgensen. Ifølge Julie Katrine Pedersen fra 7.c, hjælper bridgeundervisningen med at gøre hende bedre til hovedregning. Det var 40 frivillige hjælpere fra Hjallerup Bridgeklub, der brugte deres fredag på at lære de unge det ædle gamle spil. - Og vi håber da at så et lille frø hos de unge, så de måske på et tidspunkt begynder at spille selv, siger formanden for bridgeklubben Kjeld Pedersen. Se eleverne prøve kræfter med bridgespillet herunder.

Referat:
Den sidste dag før ferien bød på kortspil i skoletiden på Dronninglund Skole.